
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,   27 ianuarie 2009              

PL-x  686 /2008                     


A V I Z

asupra  proiectului de Lege  pentru aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul 
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul, trimis cu adresa nr. PL-x 686 din 04.11.2008  şi înregistrat cu nr.31/1066 din 07.11.2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
                 Senatul, în calitate de primă Cameră sesizată, a adoptat proiectul de lege în şedinţa din 15 octombrie 2008.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  27 ianuarie   2009.
Proiectul de lege are ca obiect de reglementare aprobarea Ordonanţei Guvernului nr.27/2008 pentru modificarea şi completarea Legii nr.350/2001 privind amenajarea teritoriului şi urbanismul, intervenţia legislativă stabilind măsuri de urgenţă care vizează, în principal, limitarea derogărilor de la planul urbanistic general şi limitarea utilizării abuzive a terenurilor, introducerea de clarificări privind relaţia cu dreptul de proprietate, corelarea cu legislaţia din domeniile privind mediul, administraţia, finanţele, formarea profesională.
Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.1006/27.09.2008.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege .
În raport de obiectul şi conţinutul reglementării,  proiectul de lege  face parte din categoria legilor ordinare. 
                                         PREŞEDINTE,                           SECRETAR,
                                         Daniel BUDA                             Gabriel ANDRONACHE

